CELEX: C2006/326/91
Language: da
Date: 2006-12-30 00:00:00
Title: Sag C-461/06 P: Appel iværksat den 18. november 2006 af Elliniki Etairia Pnevmatikis Idioktisias AE (AEPI) til prøvelse af kendelse afsagt den 5. september 2006 af Retten i Første Instans (Fjerde Afdeling) i sag T-242/05, AEPI mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/45
            
         Appel iværksat den 18. november 2006 af Elliniki Etairia Pnevmatikis Idioktisias AE (AEPI) til prøvelse af kendelse afsagt den 5. september 2006 af Retten i Første Instans (Fjerde Afdeling) i sag T-242/05, AEPI mod Kommissionen
   (Sag C-461/06 P)
   (2006/C 326/91)
   Processprog: græsk
   Parter
   
      Appellant: Elliniki Etairia Pnevmatikis Idioktisias AE (AEPI) (ved dikigoros Theodoros K. Asprogerakas-Grivas)
   
      Appelindstævnt: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Appellen antages til realitetsbehandling.
            
         
               —
            
            
               Den appellerede kendelse nr. 303852, der blev afsagt den 5. september 2006 af Retten i Første Instans (Fjerde Afdeling) i sag T-242/05, annulleres i sin helhed.
            
         
               —
            
            
               Den for Retten i Første Instans (i medfør af artikel 230 EF) indbragte klage af 4. juni 2005 antages til realitetsbehandling og pådømmes enten af Domstolen eller af den domstol, der har afsagt den appellerede kendelse, og de nedlagte påstande tages til følge.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   I appelsagen gøres det gældende:
   
               a)
            
            
               Ved den appellerede kendelse blev sagen afvist og Kommissionen for De Europæiske Fællesskabers formalitetsindsigelse taget til følge, uden at der blev taget hensyn til den individuelle ret til retsbeskyttelse, som i alle tilfælde, hvor enhver person indbringer en sag for retten, påbyder, at sagen skal bedømmes fuldt ud og i sin helhed, idet den retsafgørelse, der følger deraf, skal indeholde en tilstrækkelig og retlig begrundelse.
            
         
               b)
            
            
               Selv om det anerkendes, at Kommissionen for De Europæiske Fællesskaber har et skøn med hensyn til overtrædelser af konkurrenceregler, foretages der i den appellerede kendelse ingen kontrol af, i hvilket omfang Kommissionen har handlet inden for grænserne af sit skøn, eller om den har overskredet disse grænser, idet det under alle omstændigheder er forbudt for enhver administrativ tjeneste at overskride grænserne for det skøn, den råder over.
            
         
               c)
            
            
               Den appellerede kendelse accepterer på en fuldstændig uacceptabel måde, at Kommissionen for De Europæiske Fællesskaber med hensyn til overtrædelser af konkurrencereglerne handler uden kontrol, og når den anmodes om en begrundelse, kan den nemt undgå denne ved bare at fremsætte en formalitetsindsigelse.